
IMITLOMELO:  70
ISIKHATHI:  ama-iri ama-2½

Iphepheli linamakhasi ali-12.
	YELELA
	
	


	1.

	Umfundi kufanele afunde ikhaseli ngokukhulu ukuyelela ngaphambi kobana aphendule imibuzo.
	
	


	2.
	Ungalingi ukufunda iphepha lemibuzo loke.  Qala ikhasi lokumumethweko elisekhasini elilandelako bese utshwaya iinomboro zemibuzo ebuzweko ngeencwadi ozifundileko kilomnyaka.  Ngemuva kwalapho, funda imibuzo le bese ukhetha leyo ofisa ukuyiphendula.
	
	


	3.
	Iphepheli lineengaba EZINE:

ISIGABA A:  Inovela
(35)
ISIGABA B:  Iindaba ezifitjhani
(35)
ISIGABA C:  Imidlalo
(35)   (Incwadi efundwako ayikho.)
ISIGABA D:  Iinkondlo
(35)
	
	


	4.
	Landela imiyalo onikelwe yona ekuthomeni kwaleso naleso sigaba ngokuyelela okukhulu.
	
	


	5.
	Phendula IMIBUZO EMIBILI seyiyoke, MUNYE umbuzo KINOFANA ngiziphi iingaba EZIMBILI. Sebenzisa irhelo lokuhlola  ukukusiza. 
	
	


	6.
	Tlola iinomboro zeempendulo njengombana zinjalo ephepheni lemibuzo. 
	
	


	7.
	Thoma isigaba esinye nesinye ekhasini ELITJHA.
	
	


	8.
	Isikhathi esiphakanyisiweko sokuphendula iingaba:  Qeda okungenani imizuzu ema-60 kesinye nesinye isigaba.
	
	


	
	
	Ikhasi letheyibula lokumumethweko:

Ikhaseli lizokusiza abafundi kobana bakhethe imibuzo ebafisa ukuphendula ngayo ngaphandle kokufunda iphepha loke lemibuzo. 

ISIGABA A: INOVELA
Phendula NOFANA ngiwuphi umbuzo OWODWA.
INOMBORO YOMBUZO

UMBUZO

IMITLOMELO

1 (Inovela 1 isihloko)

Umbuzo omude 

35

NOFANA

2 (Inovela  1 isihloko)

Umbuzo onemibuzo emifitjhani 

35

NOFANA

ISIGABA B: IINDATJANA EZIFITJHANI

Phendula NOFANA NGIWUPHI umbuzo OWODWA.
3 (Indatja efitjhani 1 isihloko)

Umbuzo omude 

35

NOFANA 

4 (Indatjana efitjhani 2 isihloko) 

Umbuzo onemibuzo emifitjhani 

35

NOFANA

ISIGABA C: UMDLALO/IDRAMA (Incwadi le ayikho.)
ISIGABA D: linkondlo
Phendula NOFANA ngiyiphi imibuzo EMIBILI.
5 (Ikondlo 1 isihloko )

Umbuzo onemibuzo emifitjhani  
17½ 

NOFANA 

6 (Ikondlo 2 isihloko )
Umbuzo onemibuzo emifitjhani 
17½

NOFANA

7 (Ikondlo 3 isihloko)
Umbuzo onemibuzo emifitjhani 
17½

NOFANA

8 (Ikondlo 4 isihloko)

Umbuzo onemibuzo emifitjhani 
17½


	
	


ISIGABA A:  INOVELA
INOVELA:  UBONAKELE:  SIKOSANA M
UMBUZO 1

	1.1
	Fundisisa isiqetjhana esilandelako bese uphendula imibuzo:
	
	


	
	''Heyi, heyi NaSilombo, ufuna ukubona ini kodwana kangaka! Ungathuka umntwanami phambi kwami!''

''Mahlangu mina angilwi nawe, uyazi bonyana wena ngikuthanda kangangani kodwana ngibona ungasuthi umntwanakho lo uzasihlukanisa ngombana nakhu wena umphatha njengeqanda lekukhu.'' Kwatjho uNaSilombo.  Wajikisa ihloko wacala ngemlanjeni lapha kutjhinge khona uBonakele. UMahlangu kwathi amgome ngamazinyo nakamizwa akhuluma naye ngendlela le. Uthe nakasuka lapho wathi: ''Uthini?'' watjho wambandamela ungasuthi ufuna ukumdula. uNaSilombo zange akunake lokho ngombana wasuka lapho wamphudlhela wathi: ''Sengitjhilo! Ngithi angekhe ngamlisa ukumtshwenya umntwanakho lo.  Okungcono nami ungiqothe njengomfazi wakho owamqothako lo.'' Uthe nakaqeda ukutjho njalo uNaSilombo, waphuma ngendlini.  Waphosa ibadi ngemva kwakhe ngasuthi uqothwa manaba, waya ngemlanjeni.  UMahlangu wasala abambe wangenzasi, wakhuluma yedwana.
	
	


	
	1.1.1

1.1.2

1.1.3

1.1.4

1.1.5

1.1.6

1.1.7

1.1.8

1.1.9

1.1.10

1.1.11

1.1.12

1.1.13
	Ngewakwabani isibongo uBonakele?

Ngubani unina kaBonakele?

Kubayini unina kaBonakele atjhiye umzakhe?

Kuliqiniso kangangani bona uNaSilombo uthanda uMahlangu. Sekela iphuzu lakho ngemida emithathu.

Kukwenzani ukuphudlhela?

Kuliqiniso bona uNaSilombo utshwenya uBonakele? Utjho ngani?

Kubayini uMahlangu afuna ukugoma uNaSilombo ngamazinyo?

UMahlangu wakhephi?

Kukwenzani ukubamba wangenzasi?

Unina kaBonakele ungewakwabani isbongo?

Kuliqiniso bona uBonakele uzokuhlukanisa umanakhe noyise uMahlangu?  Sekela ipendulwakho ngemida emibili.

Ngubani ibizo nesibongo somntwana kamma uNaSilombo?

Hlathulula bona yinto ehle ukubethana nimndeni na?  Nangabe kukhona ukubethana ngiwuphi umnyango ongabika kiwo?
	
	(1)
(1)

(2)

(3)

(2)

(2)

(2)

(1)

(2)

(1)

(3)

(2)

(3)


	1.2
	Fundisisa isiqetjhana esilandelako bese uphendula imibuzo:
	
	


	
	UBonakele wasuka lapho qadi kwendlela wangena indledlana encancani eya ngehlathini kodwana uthe asakhamba kileyo ndledlana encancani, yaphela zange asayibona bonyana itjhinga ngaphi kodwana zange azitshwenye khulu ngalokho. Waratha esikhotheni esikhulu, watjhingela zange kusaba lula bona umuntu okhamba kude le endleleni yeenkoloyi akwazi ukumbona. Ekwenzeka ngesikhathi esinye wezwa ngasuthi kukhona into etjhelelako ayigadangileko, eqe, agijime angacali ngemva. Kuthe sele kukade akhamba, ilanga latjhinga naye besele abandamele ukungena ehlathini elikhulu, elinzima. Nawungaphakathi kwalo kube budisi tle bona uyibone ithoro yelanga. Waphakamisa iinyawo waze wangena kilo. Uthe nakafika khona wahlala phasi phezu kwesigodo wacala phasi. Wezwa sele athoma ukungenwa makhaza.

''Madekethu! Izambatho zami zoke zisele kiley’ikoloyi ekade ngiyikhwele nangiza lapha. Nendlala seyithoma ukungisahlela. Ngomele namanzi. Umzimbami woke udiniwe, kunjalo nje ngithoma nokwizwa amakhaza. Yindaba engizayithini yoke le? Kodwana lokhu ngikubona kuncono khulu kunepilo le ekade ngiyiphila kwethu.
	
	


	
	1.2.1

1.2.2

1.2.3

1.2.4
	UBonakele ukhamba ehlathini nje uyaphi?  Begodu kubayini akhambe kwabo angakalayelisi?

Kuyinto ehle ukukhamba uziphe inarha ungakatjeli umuntu na? Sekela ipendulwakho.
Ukhwele ini uBonakele nakakhambako? Begodu izembatho zakhe uziphethe na?

Umtloli utjho ukuthini nakathi nawungaphakathi kwehlathi kubudisi ukubona nethoro yelanga?
	
	(3)

(3)

(2)

(2)

[35]


	UMBUZO 2
	
	


	2.1
	Hlathulula bona abalingisi abalandelako bavezwe bunjani:
	
	


	
	(a)

(b)
	UNaSilombo

UMahlangu uyise kaBonakele
	
	(5)

(5)


	2.2

2.3

2.4

2.5
	Inovela le ingabe isipha siphi isifundo epilweni? Sekela okutjhoko ngemida   esithandathu.

Ngubani umlingisi oqakathekileko kilenovela begodu uqalene nawuphi umraro.

Hlathulula ngommongondaba walenovela.

UNaSilombo unelungelo lokuthethisa nokuthuma uBonakele njengomntwana. Uthini ngalombono? Sekela ipendulwakho.
	
	(6)

(4)

(10)

(5)

[35]


	IMITLOMELO YESIGABA A:
	
	35


ISIGABA B:  IINDATJANA EZIFITJHANI
UMBUZO 3

UZANGENZANI:  DM JIYANE

	Fundisisa indatjana elandelako bese uphendula imibuzo.
	
	


	Umonyani Awunamango
Sewuthoma ukuba nesibindi begodu nokuhlala athakasile uNtuli kilamalanga. Abomakhelwana bakhe nabangani bakhe nokho sele abadzubhulele bona kulile yiphi inyoni. Abanganafihlo hlangana nabangani bakhe sebeze bayidlulisela phambili. Pheze umuzi woke weMamelodi sewuzwile bona ubenetjhudu ngomntanakhe uCynthia. Phela inja edle amaqanda ayisahlawulelwa la, eMamelodi. Umntazana uthi angonakala, uzizwe ufikelwa ngomkhulu usathana. Udonda nokobana ungasikima uyokubika umlandu loyo ekhabo lesokana elikonele umntwana. Bayayilandula imilandwabo abantu balendawo. Nabangayiphikiko uvele utjelwe bona:  ''Masotja la esiwabelethako. Asikwazi ukuhlawula into ehle kangaka emphakathini.'' Bangatjho njalo bese kuthi yifa wena yise lomntazana. Ukobana bewusamfundisa, uneemfiso ezihle nezinothileko ngaye, ubona koke kutjhabalala. Yeke-ke uNtuli ukhothwe yihlathu. Wakhe umntwana wonwe babantu abasesebabantu. Ngilokho okumenza akhambele phezulu.
	
	


	3.1

3.2

3.3
	Yini eyenza uNtuli ahlale athakasile amalangana la?

UNtuli nomkakhe bebakhe kiyiphi indawo?

Veza into eyenziwa eMamelodi eveza bona amasiko akasalandelelwa.
	
	(2)

(1)

(2)


	3.4

3.5

3.6

3.7

3.8

3.9

3.10

3.11

3.12
	Tlola ibizo nesibongo somsana owone uCynthia?

UNtuli wayenabentwana abangaki?

Bebangebobulili buphi abentwana bakaNtuli?

Wayeyibolekelani imali eFNB uNtuli?

Ngokuyokuboleka imali uNtuli wayehlose bona uzoyibuyisela bunjani? Hlathulula.

Abantu bakwaMahlangu ingabe bamhlawula ngamalini uCynthia?

Bayithumela njani imali yehlawulo?

Ngokubona kwakho yini eyakwatisa uNtuli kangaka?  Hlathulula ngokuveza amaphuzu AMABILI.

Hlathulula bonyana ikulumo elandelako itjho ukuthini?
	
	(2)

(1)

(2)

(2)

(4)

(2)

(2)

(4)




	
	(a)

(b)
	Ukutshinyeka idolo

Inja idle amaqanda
	
	(2)

(2)


	3.13

3.14

3.15
	Ingabe indaba le yenzeka esikhathini sakade namkha sanje. Sekela ipendulwakho ngokusendabeni.  Veza OKUBILI.

Tlola ibizo likayise likaNtuli.

Ngemuva kokuphoqeka uNtuli wayefuna ukwenzani?
	
	(4)

(1)

(2)

[35]


UMBUZO 4 

	UKUKHAMBA KUBONA
	
	


	4.1
	Hlathulula ngobujamo bendawo iMgababa njengobana ivezwe endatjaneni.
	
	(5)


	4.2
	Uyini ummongondaba walendatjana. Sekela ipendulwakho ngemida engadluli KWEMIHLANU.
	
	(10)


	4.3
	Ingabe sifundo bani esisithola la?
	
	(5)


	4.4
	Ingabe itloleke kuhle indatjana le? Sekela ipendulwakho ngokuqalisa eenhlokwaneni ezilandelako:
	
	


	
	(a)

(b)

(c)
	Umlingisi omkhulu nerarano.

Isingeniso

isiphetho
	
	(5)

(5)

(5)

[35]


	IMITLOMELO YESIGABA B:
	
	35


ISIGABA C:  UMDLALO/IDRAMA (Incwadi le ayikho.)
ISIGABA D:  IINKONDLO
PHENDULA IMIBUZO EMIBILI KWAPHELA KILESISIQEPHU

UMBUZO 5
MTHOMBO ONGOMIKO: MATHIBELA MB
	Fundisisa ikondlo elandelako bese uphendula imibuzo:
	
	


	
	Isirholwani

Lizungu labantu boke,

Silingana abantu boke,

Mphekeleli wabaya kibobamkhulu,

Mrhuweleli wetjhada elibaleka iindlebe.

Sidosa umuntu isikhathi sifikile,
	
	


	
	Iye, NOFANA singakafiki.

Abanganeno bagida igido

Lokuzibuyisela ngombana badlelezelwe:

Ilizwi lesililo lizwakala ngaphetjheya,

Wegazi elimbi avuthe amathambo,

Atjhe aphele kungakalinyukwa.

uNotjhudu athi asafuthunyezwa,

kuye sephulwe isirholwani.

Icala ligwetjwa linengi; umbulali uyedwa.

(JN Malobola)
	
	


	
	5.1
5.2

5.3

5.4

5.5

5.6

5.7
	Itjho ukuthini imbongi nayisithi isirholwani lizungu labantu boke?

Ngokubona kwakho imbongi ikhuluma ngani ekondlweni engehla?

Ikondlo le imhlobo bani? Utjho ngani?

Yitjho ubukondlo obutholakala emdeni olandelako.

Iye, NOFANA singakafiki.

Ngubani uNotjhudu okukhulunywa ngaye la?

Kukhona abathi ukufa yinto ongayibalekela.  Uthini ngalombono? Nikela amaphuzu abe mathathu.

Hlathulula ngomoya otholakala kilekondlo.
	
	(3)
(4)

(2)

(2)

(2)

(3)

(1½)

[17½]


NOFANA
	UMBUZO 6
Fundisisa ikondlo elandelako bese uphendula imibuzo:
	
	


	
	Licimile Ilanga

Besihlezi kamnandi,

Sifukanyelwe nguwe,

Singezwa amakhaza,

Singezwa lothe.

Gadesi akusesenjalo,

Ilanga licimile,

Licimile ilanga.

Isitjhaba soke savelelwa,

Kwahlaluka bona ngeze

Kwaphilwa.

Iinhliziyo zarhohlomela, 

Zigubuzeswe budisi bephasi,

Amehlo asala amlombokazi.
	
	


	
	Sizakulibala njani

Ilothe liziphe amandla nje?

Lizakukhandelwa ngubani

Isitjhaba sibuthakathaka nje?

Ngawe savuka ebuthongweni,

Ngawe indlela yakhanya,

Yakhanya kanye tere!

Sakwazi ukuphila sagadanga

Siqale phambili umkhanyo ukhona.

Gadesi uphi?

Besihlezi kamnandi

Singazi bona liyokufika ilanga,

Ilanga ngitjho eliginya nelanga

Isitjhaba sisale sisodwa.

Gadesi siyazi ngombana

Licimile ilanga. 

(Mnguni A)
	
	


	
	6.1

6.2

6.3

6.4


	Tlola imitjho emibili eveza imisebenzi emibili eyenziwa lilanga elicimileko.

Hlathulula bonyana umutjho lo umumethe siphi isifengqo'' Isitjhaba soke savelelwa, kwahlaluka bona angeze kwaphilwa.

Tlola bona sifengqo bani esimumethwe ngilomutjho bewusekele'' Amehlo asala amlambokazi.

Tlola umutjho otholakala endimeni yokuthoma ovezako bona ikosi UNyabela isaphila isitjhaba besivikelekile.
	
	(4)

(3)

(3)

(2)


	
	6.5

6.6

6.7
	Igama ilanga lisetjenziswe esikhundleni saliphi igama begodu kubayini?

Ukuya ngembongi akuzange kuthathe isikhathi eside ngaphambi kobana indlela ikhanye. Dzubhula umutjho osekela ikulumo le.

Hlathulula umahluko okhona phakathi kwamalanga athalelelweko Ilanga ngitjho elaginya nelanga.
	
	(1½)

(2)

(2)

[17½]


NOFANA

	UMBUZO 7
Fundisisa ikondlo elandelako bese uphendula imibuzo:
	
	


	
	Ngitlhuwile

Ngijamile ngithule ngithe du,

Ngijamile nje ngiyaqalaza,
	
	


	
	Ngiqalaqala ummango,

Imimango engikhe ngayikhamba.

Namhlanjesi ngitlhuwile,

Amahlathi nemimmango kuyile,

Kuye akusabonakali nomfuyi,

Sesengijame ngibambeke njengomloyi.

Emmangweni kwakulila imitshere,

Kwakulila iketeza nokhubayi,

Kwakumimihla yethando elivutha komlilo,

Libopha abantu ikatha.

Imirwibili itjhagala emahlathini,

Ibetha imilozi njengeentjheli

Zisoma imidzidla

Ummango ungaboni ukoma.

Ngitlhuwile, ngihlulukele umnombela,

Iye, umtshadlho nomvilo

Ngihlezi ngaphasi komtholo.

Gadesi uphi ummngo?

Uphi wekhethu umlanjana

Ngisele amakhaza njengerhwaba?

Ngipholise ihloko eqaqamba njengezulu,

Iqaqamba inganaduma.

Ngithi uphi wekhethu umlambo

Ngisuse ukutjhisa nenyora?

Ngisele aphole njengesithundu sethwasa,

Kiwo ophakela imizi nemizana.


	
	

	
	Ngitlhuwile, ngitlhuwele umraga,

Lapha bekudla zabokhokho,

Inarha isese liphasi,

Iphasi lokuphila.

Isigume kwakusese mphako

Womkhambi akhambela ukubuya.

Imbicani nomsobo zisese sitjhebo sokulingana,

Ihloko isakhula nomzimba.

Iye, iinthebe zihlwa ziphuphuma,

Iye, imitlhodlho ihlwa imanzi,

Iye, unotlabalala arhanyulwa angaselwa.

Iye, ngitlhuwile, layizolo likude

(Malobola JN)
	
	


	
	7.1

7.2
7.3

7.4

7.5

7.6

7.7

7.8

7.9
	Tlola izinto ezintathu ezibalwa yimbongi bonyana azisekho.

Ingabe imbongi itjho ukuthini nayisthi amahlathi nemimango kuyile.

Imbongi ithi umfuyi akasabonakali, yini ebangela bonyana umfuyi angasabonakali ukuya ngesigaba sesi-2 umuda wesi-3.

Tlola umsebenzi oqakathekileko owawenziwa mahlathi?

Ingabe kutjho ukuthini ukuthi ummango ungaboni ukoma.
Tlola isifengqo esimumethwe mumutjho ongehla ummango ungaboni ukoma.
Imbongi beyithola amanzi anjani emlanjeni? Sekela ipendulwakho ngokudzubhula umutjho osekondlweni.

Tlola i umhlobo owodwa womrorho imbongi ekhuluma ngawo ekondlweni.

Nikela ibizo lobukondlo obusebenze emtjhweni olandelako:

Iye, ngitlhuwile, layizolo likude.
	
	(3)

(2)

(2)

(2)

(2)

(2)

(3)

(1)

(½)

[17½]


NOFANA
	UMBUZO 8
Fundisisa ikondlo elandelako bese uphendula imibuzo:
	
	


	
	Ngibalabaliswa Nguwe!

Sekuminyaka sisoke,

Sisiwa sivuka sibona sicimeze,

Bavela bagadunge-njalonjalo.

Wangithembisa ukufa nokuphila,

Kwatlhurha lehliziyo

Ngasabana nalo ngiqale wean.

Wangibopha ihliziyo,

Ngaphola amaloyo,

Ngahluba njengenyoka,

Ihluba ikhasi layo,

Kwakhanya inyanga

Isiyeri sakhanyisa indlela.

Nami ngesabana nokufa nokuphila,

Ngakubabalela saqanda,

Iye kungilo iqanda.

Ngaliphatha ngisabana nalo,

Ngiqale ubuhle balo,

Ukuphadlheka kusizilo.
	
	


	
	Ubuzikazikani bezandla kubika,

Kubika ukoma kwesilongwe,

Somele ukuvela amagazuka,

Kutjho ukusasamba kweqanda,

Kudabuke yami ihliziyo,

Kucime ilanga.

Ngifuze ilitje

Ngifuze umlotha

Wehlule ukufa

Wehlule ipilo

Walilahla ithemba lami,

Wasiphula isithembiso sami.

Wasiphula isithembiso sakho,

Ukufa nokuphila

Ngibalabaliswa nguwe.

(Jiyane JT)
	
	


	
	8.1
	Dzubhula ubukondlo obutholakala emideni elandelako:
	
	


	
	
	(a)

(b)

(c)
	Sisiwa sivuka sibona sicimeze

Ngaphola amaloyo

Ngahluba njengenyoka.

Ngifuze ilitje

Ngifuze umlotha
	
	(1)

(1)

(1)


	
	8.2

8.3

8.4
8.5
	Hlathulula ngomoya walekondlo.  Veza ipendulwakho ngemida emine.

Ikondlo le ikhuluma ngani? Veza ipendulwakho ngemida emihlanu.

Kukwenzani ukubabalela umuntu saqanda?

Yitjho bonyana imida elandelako imumethe iinthombengqondo bani:
	
	(4)

(5)

(2)




	
	
	(a)

(b)

(c)
	wangibopha ihliziyo

ngahuba njengenyoka

Ngakubabalela saqanda
	
	(1)

(1)

(1)


	
	8.6
	Ngokubona kwakho imbongi inqophise kubani nayisithi, wangithembisa ukufa nokuphila.
	
	(½)

[17½]


	IMITLOMELO YESIGABA D:

INANI LOKE:
	
	35

70

